cyanic-selkie/wikianc huggingface dataset:
Stian Kvarstad
Han debuterte i verdenscupen med 41.-plass i storbakken på Lillehammer 11. mars 1993. Hans beste plassering i verdenscupen var 7.-plass i Vikersund 28. februar 1998, og sammenlagt i verdenscupen er 50.-plass i sesongen 1997-98 hans beste plassering. Samme sesong ble han nummer 8 sammenlagt i kontinentalcupen. Hans siste renn i verdenscupen var i Lahtis 8. mars 1998.
Gullmarsplan tunnelbanestasjon
Gullmarsplan tunnelbanestasjon er en stasjon på Stockholms tunnelbane.
Norsk bondereising
Dette er et av de viktigste verkene som spesielt omhandler forholdet mellom bondesamfunnet og øvrighet i Norge i tidlig nytid. Halvdan Koht ser på de lange linjene i norsk historie i et marxistisk perspektiv og viser hvordan norske bønder sakte, men sikkert kjempet seg til makten i det norske samfunnet i århundrene frem mot 1800-tallet. For Koht var «bondepolitikken» på 1800-tallet gjort mulig av den beinharde kampen om økonomisk og politisk makt ført av bøndene, først mot adelen, siden mot embetsmenn og borgere.
Gondi
Gondi er en dravidisk språkgruppe som snakkes av rundt tre millioner gondier i India, typisk i delstater som Madhya Pradesh, Gujarat, Telangana, Maharashtra, Chhattisgarh, Andhra Pradesh og i enkelte tilstøtende områder og nabo-delstater. Skjønt gondi historisk har vært gondfolkets morsmål, er det i dag bare en femtedel av gondier som kan snakke språket, noe som gjør gondi til et språk som står i fare for å forvinne. Språket har av UNESCO blitt listet som et sårbart språk. Gondi består av en rikholdig folkelig littaratur, eksempelvis både folkelige fortellinger og sanger for giftemål.
Lerdalsveien (Oslo)
Navnet ble vedtatt i 1952.
Eystein Jansen
Han ble i 2019 tildelt Brøggerprisen for sin innsats for opprettelse av Nasjonallaboratoriet for geologisk massespektrometri (GMS-laboratoriet) i 1983, Bjerknessenteret for klimaforskning i 2000 SapienCE-Centre for early human behaviour i 2017.
Curling
Banen
En hack er en blokk festet i isen tolv fot bak hver knapp, den gir noe å presse mot når du gjør et kast.
Globen tunnelbanestasjon
Stasjonen ble åpnet 9. september 1951 med navnet Slakthuset. 19. november 1958 ble navnet endret til Isstadion og 20. august 1989 til Globen. På slutten av 1980-årene ble stasjonen ombygd og modernisert i forbindelse med byggingen av arenaen Globen.
Godzilla (1998)
Filmen ble dårlig mottatt av kritikerne, men ble en stor publikumssuksess.
Handling
Gjennom tilfeldigheter samles en forsker, en TV-reporter, en kameramann og en gåtefull fransk etterforsker i ruinene som vesenet etterlater seg. Sammen med det amerikanske militære går de inn i en allianse for å oppklare mysteriet som ligger bak denne skapningen og forhindre den fra å legge byen i ruiner. Ved en tilfeldighet oppdager en ung kvinnelig journalist at skapningen ble til som følge av en atomulykke i Stillehavet forårsaket av de franske militære.
Etter å ha herjet i deler av byen retter de militære et voldsomt angrep mot skapningen mens det er i Hudsonelva. Etter å ha blitt truffet av flere torpedoer synker den til bunns og blir antatt død. Senere oppdages det at skapningen har lagt egg i undergrunnsbanen under Madison Square Garden. De militære får beskjed og i siste liten blir området ødelagt i et flyangrep og de nyutklekkede monstrene tilintetgjort.
Gangsterfilm
Historie
Da immigrantene kom fra en nitrist, tøff og fattig tilværelse i Europa sent på 1800-tallet, så de på Amerika som det lovede land. Her kunne de endelig lykkes, og innvandrerne var villige til å jobbe hardt for å oppnå sine mål. Etterhvert vokste det frem et sterkt kriminelt miljø blant disse innvandrerne, og mange av disse gruppene ble fort faste innslag i de største byene.
Waren Sardne
Waren Sardne var en norsk, samisk avis, som ble utgitt i perioden 1910–13 og 1922–27. Navnet er sørsamisk og betyr Budskap fra fjellet eller Underretning fra fjellet.
Den var en avis for sørsamene, og ble utgitt på Røros av Daniel Mortenson. Den var, sammen med avisen Saǥai Muittalægje, viktig for samebevegelsen i denne perioden.
Dala lufthavn
Dala lufthavn (svensk:Dala Airport) (IATA: BLE, ICAO: ESSD) også kjent som Borlänge lufthavn, er en regionallufthavn i Borlänge kommune i Sverige og er Falu kommuns og Borlänge kommuns felles flyplass samt Landstinget Dalarnas syketransportflyplass for Falu lasarett. Flyplassen ligger i utkanten av bydelen Romme i Borlänge som før 1971 tilhørte bydelen Stora Tuna landskommun. Direktflyg har sin operative base på lufthavnen.
Lana (Syd-Tirol)
Av byens 10 000 innbyggere snakker 92 % tysk og 8 % italiensk.
Fulfulde
Lånord
Her er noen eksempler – fra Aadamaawa-dialekten – på lånord fra arabisk:
Aleksander II av Skottland
Tidlig liv
Det Skottland som Aleksander arvet var et lite utviklet middelalderrike, løst sammensatt med en befolkning på rundt 300 000 innbyggere. De fleste av dem var fattige bønder som bodde i tradisjonelle svarthus av stein sammen med buskapen de hadde, hovedsakelig pastoral oppdrett husdyrhold i nord og vest, mer dyrket mark til produksjon av korn i sør for elven Forth. Kun en liten andel av befolkningen, kanskje rundt ti prosent, bodde i handelsbyer, burgher etablert av David I av Skottland og videreført av Aleksander I med å knytte forbindelser til markeder på det europeiske fastlandet. Europeere med dyktighet innen handel og produksjon ble oppmuntret til å bosette seg. I utkantene av kongeriket, på de vestlige øyene, var det mer eller mindre uavhengige høvdinger og småkonger som ga sin lojalitet til enten den norske kongen eller den skotske. I nordlige England var det en gammel kampsak for de skotske kongene å kreve retten til land og eiendommer i Northumberland, noe som ble bestridt av den engelske kongen og førte til konflikt.
Nytt ekteskap
Ekteskapet var også et bestemt politisk valg. Aleksander ønsket å inngå en allianse med Frankrike som en motvekt til England. Enguerrand III var en mektig fransk vasall av den franske kongen og en kjent fiende av England. Ekteskapet førte også til en allianse mellom skottene og herrene i Coucy, og for resten av 1200-tallet utvekslet de soldater og penger. Marie brakte også med seg et stort fransk følge til Skottland. Hennes nevø giftet seg med Christiane de Lindsay, en niese av John Balliol, og ble dermed en skotsk magnat. To år etter ekteskapet fødte hun den framtidige kongen, Aleksander III i 1241.
Avtalen i Newcastle
I 1244 kom Henrik III med en hær nordover til områdene rundt Newcastle upon Tyne, og Aleksander dro sørover med en skotsk hær. Han visste fra sine informatører at de engelske baronene ikke var villige til å finansiere eller bidra til en krig med Skottland. Istedenfor militær konfrontasjon greide Aleksander II å overtale den engelske kongen til nye forhandlinger. De ble enig om møtes den 12. august 1244 i Ponteland 13 km nord for Newcastle upon Tyne. Der ble de enige om fred. Aleksander sverget på at han skulle bevare god tro til Henrik og at han ikke skulle hisse til krig, om ikke den engelske kongen «urettmessig undertrykket oss». Denne forpliktelsen ble også sverget på kongens vegne og hans sjel. Overenskomsten er kjent som Newcastle-traktaten. Den ble sikret ytterligere ved en avtale om at Aleksanders sønn senere skulle gifte seg med Henriks datter Margaret av England. De to ble forlovet samme år og ble gift i York kun sju år etter Newcastle-traktaten.
Meindert Hobbema
Liv og karriere
Fakta om ham er tvetydige. De kronologiske data stemmer ikke med bildedateringene, slik at karrieren, etter årstall på bildene å dømme, varte fra 1650 til 1689. Kirkebøker og andre kilder gir fødselsdato en gang i 1638, og dødsdag i 1709. Dermed må han ha malt et mesterstykke som Elv gjennom skog (Bredel-samlingen) datert på bildet med 1650 i en alder av 12 år. Dette skyldes trolig at det var fordelaktig å selge bilder signert Ruysdael i en periode, og Hobbema i en annen, og så har noen ordnet signaturene. Malestilen var såpass lik, at eksperten lettere finner falske signaturer, enn finner hvem som er kunstneren bak det enkelte verk.
Den videre fremstilling bygger på at kronologien er riktig. Han ble gift 2. november 1668. Forlovere var brudens bror og Jacob van Ruysdael. På den tid hadde to fettere samme navn. Den andre var rammemaker, og vi vet ikke hvilken av de to som deltok. Hans tidligst daterte arbeide er fra 1657, slik at han antas å ha oppnådd en viss status som maler allerede på den tid. Han må ha hatt en viss tilknytning til maleren Ruysdael, siden de gjorde reiser sammen, og laget bilder fra samme steder (Twente-regionen i Nederland og Bentheim i Tyskland). Man forestiller seg også et lærer-elevforhold i tiden omkring 1656.
Stokkand
Inndeling og utbredelse
Stokkender finnes over store deler av den nordlige halvkule. Inndelingen av arten følger HBW Alive og er i henhold til Carboneras & Kirwan (2017).
John H. van Vleck
John H. van Vleck (født 13. mars 1899 i Middletown i Connecticut, død 27. oktober 1980 i Cambridge i Massachusetts) var en amerikansk fysiker og matematiker. Han ble uteksaminert fra Harvard University i 1922, og begynte som professor ved University of Minnesota. Han var med på Manhattan-prosjektet i 1942.
Festning
Vest-Europa
I Nederland ble også den nye teknikken forbedret. Foranledningen var den nederlandske frigjøringskampen mot de spanske habsburgerne. Rike nederlandske borgere hadde råd til å sette opp festninger med jordvoller. Disse lå langs angrepsaksene langs landets mange kanaler og elver.
Liste over Naruto-kapitler (Del I)
Referanser
Списък с манга томовете на Наруто es:Anexo:Volúmenes de Naruto Capitoli di Naruto
Leksvik videregående skole
Skolens rektor er Borghild Husdal Buhaug.
Angrepet på Gamla Lödöse
Bakgrunn
I sommeren 1226 hadde ribbungene vært på høyden av sitt opprør og hadde hatt seieren i sikte da et hardt slag rammet dem. I Oslo ble anføreren Sigurd Ribbung syk og døde. Ribbungene bestemte seg for å fortsette kampen om tronen med Knut Håkonsson, sønn av birkebeinerhøvdingen Håkon Galen, som tronpretendent.
Angrepet
Birkebeinerne stevnet oppover elven til byen, men Knut Håkonsson var borte med hovedstyrken lengre oppe i landet. En av mennene hans, Bjørn Bakke, og en liten gruppe menn var i kastellet nord for byen. Birkebeinerne omringet kastellet og tvang garnisonen til å overgi seg, før de tok ut verdisakene og brente kastellet.
Lierne nasjonalpark
Parken ble opprettet 17. desember 2004, for å «''sikre et sammenhengende fjellområde med dets naturlige plante- og dyreliv. Sammen med tilgrensende verneområder på svensk side, utgjør Lierne nasjonalpark et betydelig areal hvor tekniske inngrep er svært beskjedne. Sentrale partier har en rik høyfjellsfauna, mens høystaudebjørkeskog og vierkjerr gir rike biotoper i overgangen mellom fjell og lavereliggende områder. Her finnes også flere verdifulle våtmarksområder. Kvartærgeologisk er landskapet i Lierne nasjonalpark spesielt for regionen, med tykke moreneavsetninger og mange ulike løsmasseformer, herunder rogenmorener.''».
Kulturminner
Parken inneholder kulturminner fra to ulike kulturtradisjoner. Parken rommer funn av fangstanlegg av sørnorsk type, som er datert tilbake til bronsealderen, og en jernvinne fra 500-tallet. samiske kulturminner finnes det også flere typer av: boplasser, samleplasser, gravplasser og hellige steder.
Forvaltning og bruk av området
Parken er ikke tilrettelagt for fotturisme med stier og turisthytter. Det er fjellstyreeide hytter både inne i og utenfor parken.
Sekund
Tidligere definisjoner av sekundet
Mellom 1. januar 1961 og 1. januar 1972 var UTC-sekundet litt lengre enn SI-sekundet, og ble endret med jevne mellomrom for å tilnærme seg jordens rotasjon. Nåværende definisjon av UTC, som istedet bruker skuddsekund, ble tatt i bruk fra 1. januar 1972.
Anders Magnus
NRK
Han begynte sin journalistkarriere som stipendiat i NRK i 1978, og var deretter i fire år ved NRK Hordaland.
Tilbake til NRK
Anders Magnus har også noen år bak seg som politisk journalist, der han har dekket de fleste politiske fagfelt, som forsvars- og justispolitikk, samferdselspolitikk og sosial- og helsepolitikk.
Den 26. februar 2015 ble mulla Krekar arrestert på grunn av et mulig brudd på forbudet mot oppfordring til straffbare handlinger som fremkom i et intervju med Anders Magnus samme måned.
Den 1. mai 2022 gikk Anders Magnus av for aldersgrensen etter å ha fylt 70 år.
Sparta
Sparta bestod av perioikene, helotene og borgerne. Perioikene bodde i landsbyer utenfor byen og hadde ingen politiske rettigheter i Sparta. De kunne derfor ikke eie jordlotter på borgernes land. Perioikene kjempet lojalt for Sparta i kriger. Helotene var ufrie, men ikke slaver. De kunne ikke kjøpes og selges, de levde i sine egne familier og de hadde visse rettigheter. Heloter som kjemper tappert i krig kunne få borgerrett, dog uten fulle rettigheter.
Forfatningen
Aristoteles beskriver kongemakten i Sparta som «en mild form for ubegrenset og vedvarende generalmakt» (Pol. III. I285a), mens Isokrates henviser til spartanerne som «undersåtter av et oligarki hjemme, til en konge i felttog» (III.24). Også her ble den kongelige makten endret over tid. Fra et tidspunkt til de persiske krigene mistet kongen retten til å erklære krig og han ble fulgt av to eforer i felten. Han ble også fulgt av eforene i kontrollen av utenrikspolitikken. Over tid ble kongene marionetter med unntak av deres stilling som generaler. Den reelle makten ble overført til eforene og til Gerousia. Årsaker til denne endringen lå delvis i det faktum at eforene, valgte gjennom folkelig valg fra alle borgerne, representerte et demokratisk element i forfatningen uten å bryte de oligariske metodene som virket nødvendige for statens administrasjon.
Samfunnet
Det var vanlig i Sparta at før mennene dro i krig, ville deres koner eller en annen kvinne av betydning gi dem deres skjold og si: «ē tan ē epi tas» (ἢ τὰν ἢ ἐπὶ τᾶς) som oversettes med «med dette eller på det». Idéen var at spartanere bare kunne returnere til Sparta på en av to måter, seirende eller døde. Dersom en spartansk hoplitt skulle returnere til Sparta i live og uten hans skjold, ble det antatt at han kastet sitt skjold på fienden i et forsøk på å flykte. Dette var straffbart med døden eller bannlysning. Begravelser i Sparta ble også regnet som en æressak. Merkede hodesteiner ville bare bli gitt spartanske soldater som døde i kamp under et seirende felttog eller, for kvinnenes del, i tjeneste for et guddommelig embete eller i barnefødsel.
Militæret
Tjue år gammel startet spartaneren sin militære tjeneste, og han ble medlem i en syssitia (matmesse eller klubb) som hver bestod av rundt femten medlemmer. Alle borgere var påkrevd å være medlem. Her lærte hver gruppe å knytte seg til hverandre og stole på hverandre. Spartaneren hadde alle rettigheter og plikter da han ble tretti år. Bare innfødte spartanere ble regnet som fullstendige borgere og trengte å gjennomføre treningen slik det var påkrevet etter loven og delta i og bidra til en av matklubbene. De som oppfylte disse betingelsene ble ansett som «likemenn» (homoioi), borgere, mens de som mislyktes ble kalt «mindre menn» og beholdt bare de sivile rettighetene i borgerskapet.
Muslimsk studentsamfunn
Aktiviteter
Siden oppstarten har hovedformålet med Muslimsk studentsamfunn vært å skape et forum for muslimske studenter for å diskutere og lære mer om islam. Dette har blitt søkt spesielt gjennom studiesirkler og temakvelder, etterhvert også med inviterte foredragsholdere.
Norges Bank (Skien)
Norges Bank i Skien er en bygning som ligger i bydelen Lie. Allerede i 1836 hadde Norges Bank oppretta en avdeling i Skien. Ekspansjon gjorde en utvidelse nødvendig, og i 1849 sto det nye bygget ferdig.
Knekkand
Biologi
Arten er rødlistet i Norsk rødliste for arter og regnes som sterkt truet (EN). Arten kunne blitt regnet som kritisk truet (CR) hvis man bare la Norge til grunn for vurderingen, men det går bra med arten i andre land og man anser at den vil kunne innvandre fra nabolandene hvis den blir borte her.
Rødhodeand
Utseende
Hunnen er hovedsakelig lys brun, med mørkere rygg og isse, lysere kinn og hals. Hunnen har grått nebb.
Hugo Grotius
De Indis og Mare Liberum
England som konkurrerte kraftig med Nederland om å dominere verdenshandelen var uenige i dette og krevde suverenitet over havet rundt De britiske øyer. I Mare clausum fra 1635 prøvde John Selden å bevise at havet kunne okkuperes og kontrolleres på samme måte som landjorden. Denne kontroversen ledet til krav som kom i konflikt med hverandre. Det var Cornelius Bynkershoek som i De dominio maris (1702) fant løsningen. Et land skulle ha suverenitet over havene så langt ut fra land som en kanon kunne skyte. Dette utviklet seg til prinsippet om tremils grense til havs.
Arminianerkontroversen, arrest og utlendighet
Godt hjulpet av kontakten med Johan van Oldenbarnevelt, gjorde Grotius politisk karriere. Han var Oldenbarnevelts politiske rådgiver, generaladvokat for Fisc av Holland, Zeeland og Friesland i 1607 og ble rådspensjonist (tilsvarende ordfører) av Rotterdam i 1613. I 1608 giftet han seg med Maria van Reigersbergen og fikk åtte barn. Fire overlevde til voksenalder.
De Jure Belli ac Pacis
De jure belli ac pacis libri tres ([Tre bøker] om lovene i krig og fred) ble først trykket i 1625, dedisert til kong Ludvig XIII som var Grotius' mesen på denne tid. Boka fremmer et system basert på naturrett, som a priori må være bindende for alle folk til alle tider. Verket er delt i tre bøker:
Senere leveår
I 1634 fikk han sjansen til å være Sveriges ambassadør til Frankrike. Den nylig avdøde svenske kongen Gustav Adolf hadde vært en stor beundrer av Grotius og Axel Oxenstierna som tok over ble svært interessert i å tilsette Grotius. Grotius aksepterte tilbudet og tok opp diplomatisk residens i Paris der han bodde til han ble løst fra tjenesten i 1645.
Livlandske krønike
Innhold
Henrik av Latvias Livlandske krønike inneholder øyenvitneskildringer om korstogstiden på en meget menneskelig og levede måte.
Eremiaphilidae
Utseende
Små, nokså tettvokste, oftest brunspraglete knelere. Bakkroppen er kort og bred. Disse artene har ofte mer eller mindre reduserte vinger. Hodet er ganske bredt, fasettøynene er mindre utstående enn vanlig hos knelere. Frambeina har ikke kraftige pigger på undersiden av låret og leggen, bare stive børster. Mellom- og bakbeina er lange og tynne.
Sport
Sport og idrett er nær synonyme begrep som brukes om alle former for fysisk aktivitet som gjennom uformell eller organisert deltakelse, tar sikte på å uttrykke eller bedre fysisk kondisjon og mental velvære, danner sosiale relasjoner eller oppnå resultater i konkurranse på alle nivåer. Enkelte ikke-fysiske aktiviteter har også status som sport. Den internasjonale olympiske komité anerkjenner for eksempel både bridge og sjakk som sport.
Etymologi
Utover på 1900-tallet har idrett og sport vært nær synonyme begrep. Begrepet sport har imidlertid gjerne også omfattet aktiviteter hvor et hjelpemiddel er helt sentralt i aktiviteten, slik som motorsport og hestesport.
Fylkesvei 1310
Frem til 2019 hadde veien betegnelsen fylkesvei 838.
Sport
1800-tallet
Gymnastikk ble innført som begrep for aktiviteter der systematiske øvelser var ment å styrke kroppens muskler for helsemessig vinnings skyld. Dette stod i kontrast til idrettens konkurranser og resultatmåling av prestasjoner. Skillet mellom gymnastikk og idrett forsvant igjen ved at konkurranseaspektet gjennom turn, kroppsgymnastikk og rytmisk gymnastikk fjernet gymnastikkens opprinnelighet. Gymnastikkens opprinnelige grunntanke ble opprettholdt gjennom militære øvelser i skolens kroppsøvelse og i mosjonsidrett.
Lokal myndighet på Man
Reorganisering av lokalstyrene
De neste rekkene med forslag, også for fire lokale autoriteter, ble gjort av Departementet for lokalstyre og miljø i 2004, men ble lagt i skuffen på grunn av motstand fra de eksisterende lokalmyndighetene. En alternativ plan, som hadde til hensikt å bevare de eksisterende lokalmyndighetene, men overføre deres arbeid med søppelhåndtering boligpolitikk til et felles råd, ble produsert kort tid etterpå, men forlatt. Departementet gjennomgikk sine tidligere forslag i 2005,, men oppga dem på grunn av mangel på støtte.
Hettittisk
Hettittisk (opprinnelig nešili, «[i språket] til Neša») er et utdødd anatolisk språk som en gang ble talt av hettittene, et folk og en bronsealdersivilisasjon som skapte et rike sentrert ved Hattusa, oldtidshovedstad i Hettitterriket i nordlige og sentrale Anatolia (dagens Tyrkia).
Ernst II av Sachsen-Coburg-Gotha
Liv og virke
Hans regjering var til å begynne med preget av en politikk som representerte interessene til det liberale borgerskap. En rekke borgerrettigheter fra Frankfurt-konstitusjonen, som forenings- og forsamlingsfrihet, ble innført i de to hertugdømmenes felles grunnlov i 1852. Også den allmenne stemmenretten uten klasseinndeling for mannlige statsborgere over 25 år, som hadde blitt innført ved den mislykkede marsrevolusjonen i 1849, ble bekreftet i grunnloven.
Machico (Madeira)
Kommunen
De viktigste næringsveiene er jordbruk og fiske – og etter hvert også turisme, særlig i kommunesenteret.
Pipaluk
Pipaluk er et grønlandsk kvinnenavn som betyr «sykepleier» eller «den lille».
Hermann Berthelsen
Hermann Berthelsen (født 2. mars 1956 i Sisimiut, Grønland) er en grønlandsk politiker. Han representerer partiet Siumut.
Veøya
Tusen år – ein sommardag
Forfatteren Edvard Hoem skrev i forbindelse med Molde bys 250-årsjubileum i 1992 teaterstykket Tusen år – ein sommardag, som ble framført på Veøya, og Hoem brukte ringen som gjennomgangstema.
Liste over Tirols statsoverhoder
Fyrstegrev(inn)er av Tirol i den andre tyrolske sidelinjen av huset Habsburg
Ferdinand III overlot Tirol til sin yngre bror Leopold V. Dermed oppstod den andre habsburgske sidelinjen som regjerte Tirol.
Nomenklatura
Beskrivelse
Nomenklatura-begrepet refererte til kommunistpartiets autoritet i å styre utnevnelsen av personer til nøkkelposisjoner i regjerningshierarkiet, så vel som i partiets egen maktpyramide. Politbyrået, som del av nomenklaturaen, førte lister over hvem som kunne fylle hvilke stillinger.
Samtidig med nomenklaturasystemet eksisterte patron-klient-relasjoner. Offentlige personer som hadde autoriteten til å utnevne individer til visse stillinger dyrket frem lojalitet hos dem de hadde utnevnt. Patronen passet på at klienten kom seg frem i hierarkiet og fikk støtte tilbake. Mektige patroner, som medlemmene i Politbyået, hadde mange klienter. En offentlig leder kunne være både klient (i relasjon til en patron på høyere nivå) og en patron (i relasjon til en klient på lavere nivå).
Kommunistpartiets makt til utnevnelser
Nomenklaturaen oppstod tidlig i sovjetisk historie. Lenin skrev at utnevnelser skulle ta hensyn til følgende kriterier: pålitelighet, politisk innstilling, kvalifikasjon og administrative evner. Josef Stalin, som var den første generalsekretæren i partiet, ble ofte omtalt som Kamerat Kartotek (Tovarisch Kartotekov) for sin pinlig nøyaktige oversikt over detaljer i partiutnevnelser. For å foreta utnevnelser på en mer systematisk måte bygget Stalin opp partiets patronsystem og brukte det for å distribuere sine klienter rundt omkring i partibyråkratiet.
Ingrid Salvenmoser
Karriere
Etter at hun la opp som alpinist, åpnet hun en skiskole i Scheffau.
Skrik (film)
Skrik (originaltittel: Scream) er en amerikansk skrekkfilm fra 1996 regissert av Wes Craven. Hovedrollen spilles av Neve Campbell, mens andre sentrale roller besettes av David Arquette, Courteney Cox, Matthew Lillard, Skeet Ulrich, Rose McGowan og Jamie Kennedy.
Lili Marleen (film)
Handling
Willie er en barsangerinne med begrenset suksess som bor i Zürich og Robert livnærer seg som pianist. De er kjærester og har planer om å gifte seg. Robert og hans far hjelper samtidig tyske jøder å flykte fra Tyskland. Da Willie vil hjelpe ham frykter Roberts rike og innflytelsesrike familie at hun kan være en nasjonalsosialist som kan være en risiko for prosjektet.
Liste over norske militære bidrag i utenlandsoperasjoner etter 1945
Mange av operasjonene, særlig før slutten på den kalde krigen, gjelder deltagelse i FNs fredsbevarende styrker. Rett etter andre verdenskrig deltok Norge også i de allierte seiersmaktenes okkupasjon av Tyskland. Etter den kalde krigen omfatter norsk deltagelse i utenlandsoperasjoner også militære operasjoner foretatt av NATO, Den europeiske union, Organisasjonen for sikkerhet og samarbeid i Europa (OSSE) eller i koalisjoner ledet av USA. Listen omfatter ikke Forsvarets deltagelse i øvelser og heller ikke norske bidrag til NATOs stående flåtestyrker.
Oversikten er supplert med andre operasjoner med kjent norsk deltagelse, også FN-operasjoner der FN selv opplyser at Norge har bidratt med militært personell. Listen er også supplert med nyere operasjoner etter at Stortingsmeldingen ble levert, og med eldre operasjoner som ikke er nevnt i denne. For de fleste av disse er det totale antallet norske tjenestegjørende ukjent.
Mexicos herrelandslag i ishockey
2009 VM
Under 2009 VM spilte Mexico for fjerde gang på rad i 2. divisjon etter opprykket da de arrangerte 3. divisjon av mesterskapet på hjemmebane i Mexico by i 2005. Kampene i 2009 ble spilt i Sofia i Bulgaria mellom den 6. og den 12. april. Den første kampen vant Mexico 4-2 over Sør-Afrika, men i de 4 resterende ble det tap mot henholdsvis Sør-Korea (2-8), Spania (1-4), Belgia (1-9) og vertsnasjonen Bulgaria (3-10). De endte til slutt på 5.-plass i sin gruppe, foran Sør-Afrika, og de er dermed også kvalifisert til å spille i 2. divisjon under VM i 2010.
Rangering
Mexicos største seier i en ishockeykamp var mot Armenia den 11. mars 2005 i Mexico by, da de vant 48–0.
2008
Under U20VM 2008 deltok Mexico i 2. divisjon (gruppe B) som ble avholdt mellom den 10. og den 16. desember 2007 i Tallinn. Mexicos første kamp endte i 7-0 tap for Nederland, deretter 4-1 seier mot Kina, 1-4 tap for Estland, 2-5 tap for Koratia og 1-10 tap for Spania. Mexico endte på en 5.-plass og ville dermed også spille for 2. divisjon under 2009 VM.
2011
Under U20VM 2011 deltok Mexico i 3. divisjon som ble avholdt mellom den 9. og den 18. januar 2011 i Mexico by. Mexico spilte sin første kamp på utearenaen Zócalo mot Bulgaria. Kampen ble vunnet 8-0. Deretter vant Mexico resten av sine kamper 7-5 mot Tyrkia, 9-1 mot Kinesisk Tapei, 6-0 mot Nord-Korea, 5-1 mot New Zealand, og 4-2 mot Serbia. Mexico endte dermed på 1.-plass og er kvalifisert til å spille i 2. divisjon under 2012 VM.
Marienlystparken
Marienlystparken er en stor park på Marienlyst i Oslo, beliggende mellom Kirkeveien og NRK.
Hurtigløp på skøyter under Vinter-OL 1984 – 1500 meter herrer
Rekorder
Det ble ikke satt noen ny olympisk rekord under øvelsen.
Marienlystparken
I Marienlystparken sør (26,3 mål), som avgrenses av Suhms gate, Kirkeveien, NRK og Tusentrippen, finnes treningsfelt for volleyball og annet ballspill. Ved Kirkeveien ligger en minigolfbane med 18 hull, godkjent for internasjonale konkurranser, som driftes av Marienlyst Minigolf Club. I hjørnet ved krysset Kirkeveien / Suhms gate ligger en bensinstasjon. Denne delen av parken er flat.
Toppand
Lyd
Hannen lokker på hunnen med et fløytende giuu-giuu. Hunnen gir gjerne fra seg et snerrende karr-karr, også i flukten.
Atferd
Toppanda lever av bløtdyr, små krepsdyr, insekter og vannplanter som den finner ved å dykke under vann.
Gianmaria Bruni
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Eugène Ryther
Ryther vant en olympisk bronsemedalje i vektløfting under OL 1920 i Antwerpen. Han kom på tredjeplass i den letteste klassen, fjærvekt opp til 60 kg. Det var første gangen i OL som løfterne ble delt inn i ulike vektklasser. Det var totalt fem vektklasser under OL-1920. Han løftet sammenlagt 210,0 kilo, ti mindre enn gullvinneren François de Haes fra Belgia men samme resultat som sølvvinneren Alfred Schmidt fra Estland. Vektløftkonkurransen besto av tre løft, rykk og støt med en hånd og støt med begge hendene. Det var 14 utøvere fra 11 nasjoner i fjærvektklassen.
Linderngata (Oslo)
Gaten fikk navn i 1901 etter Lindern gård. Bebyggelsen inngår i Lindern hageby.
NM i fotball for kvinner 2004
Norgesmesterskapet i fotball for kvinner 2004 er en norsk fotballturnering. Det var det 27. offisielle norgesmesterskapet i fotball for kvinner. Røa Idrettslag ble norgesmestre etter å ha slått Asker i finalen, som ble spilt lørdag 6. november på Ullevaal Stadion i Oslo.
Asker kom til finalen ved å slå Rolvsøy/Kråkerøy, Liungen, Arna-Bjørnar og Trondheims-Ørn.
2. runde
Mandag 31. mai:
Finale
Mål: 0-1 Siri Nordby (18), 0-2 Beate Myrvold (28), 1-2 Anna Bettina Langlo Jevne (88)
Bergand
Rødlistevurdering
Bergand vurderes i 2021 til rødlistekategori sterkt truet EN, på bakgrunn av rapporter om bestandsnedgang og etter kriteriet C1 ( 20 % de siste to generasjoner). Ved rødlistevurderingen i 2015 ble arten vurdert som sårbar VU. Artsdatabanken vurderer at bestanden har vist ytterligere nedgang, som trolig har overskredet 20 % på to generasjoner. Bestandene i våre naboland er også i markant nedgang. Det er imidlertid behov for kunnskap om både bestand og bestandsutvikling i årene framover.
Roy Hellvin
Han leder også Roy Hellvin Trio med Bjørn Jacobsen bass og Leif Osen trommer, som ga ut Old Friends (Curling Legs, 2003). Den senere tid har han ledet en kvartett med nevnte Osen, samt Terje Johansen trompet og Kåre Garnes bass. Hellvin mottok Gammleng-prisen 2001 i klassen Studio.
Juvente
Juvente er engasjert i rusmiddelpolitikk og forebygging, driver utviklingshjelp via organisasjonen FORUT, og driver lokallag, kurs, samlinger og andre arrangementer. Organisasjonen jobber også for antirasisme og integrering.
Vandve
Vandve (også skrevet Vandved) er ei øy i Dønna kommune i Nordland med et areal på 5,8 km². Øya er relativt flat, med høyeste punkt på ca. 27 moh. Vandve ligger vest for øya Dønna.
Stiftelsen Kanvas
Styret i stiftelsen består av syv medlemmer, inkludert to ansatterepresentanter.
Alfred av Sachsen-Coburg-Gotha
Bakgrunn
Alfred ble døpt i Windsor Castles slottskapell av erkebiskopen av Canterbury. I familien ble han senere kjent under kjælenavnet Affie. De første år ble han oppdratt med sin eldre bror Albert Edward, og de to brødre ble sterkt knyttet til hverandre.
Titler og utnevnelser
Dessuten var han kongelig britisk og keiserlig russisk admiral, kongelig saksisk, keiserlig russisk og kongelig prøyssisk general og innehaver av et stort antall tyske og britiske regimenter.
Ekteskap
Paret fikk Clarence House som bolig i London. Det fikk fem barn.
.mil
USA er det eneste landet som har et toppnivådomene for sitt militære. Andre land benytter ofte andrenivå-domener for dette, som .mod.uk for Storbritannias forsvarsdepartement. Mange andre land benytter andrenivå-domener av typen .mil.xx (hvor «xx» er landets toppnivådomene).
Bellevue (Kristiansand)
Bellevue (1A-27, 2-24) er en boliggate og -område i Kristiansand som ligger på en høyde over og bak den tidligere KMV-tomta. 42 eiendommer er matrikulert til Bellevue som hører til bydelen Grim-Møllevann-Dalane.
Navnet Bellevue har sammenheng med at området tidligere hadde en spesielt fin beliggenhet med utsikt over innseglingen til Kristiansand og Kristiansandsfjorden. I dag er utsikten mot sør i stor grad stengt av den nye Vesterveibroa.
Seiland nasjonalpark
Flora og fauna
Berggrunnen er svært næringsrik i fjellområdene i den sørlige delen av nasjonalparken. Her vokser en artsrik og særpreget vegetasjon, med sjeldne fjellplanter som dvergarve, snøgress og stjernøyvalmue.
Voidkoeffisient
Voidkoeffisient (også kalt voidkoeffisient for reaktivitet) er innen kjernekraft et nummer som kan bli brukt til å estimere hvor mye reaktiviteten for en kjernereaktor endres når voider (tomrom) dannes i reaktorens moderator eller kjølesystem.
Forklaring
Derfor, for stor voidkoeffisient på den ene eller den andre måten, kan være et designproblem, og kan kreve mer forsiktighet og raskere fungerende kontrollsystemer. Gasskjølte reaktorer har ikke problemer med dannelse av voider.
Tønsberg reperbane
Det ble i 1998 inngått en forpliktende juridisk samarbeidsavtale mellom ScanRope, Tønsberg kommune og Stiftelsen Teie ubåtstasjon (nå Stiftelsen Tønsberg Kystkultursenter) om overdragelse av tomteareal for gjenreisning av 100 meter av reperbanen. I tillegg inneholdt avtalen overdragelse av maskiner og utstyr fra repslagmuseet – ScanRopes interne bedriftsmuseum – til det som nå er Stiftelsen Tønsberg kystkultursenter.
Historikk
Bedriften ble i 2015 overtatt av det britiske selskapet Bridon, og fikk navnet Bridon Scanrope. før produksjonen av spesialkabler ble lagt ned i Tønsberg.
Lindebergveien (Oslo)
Navnet ble vedtatt i 1979.
Slaget om Arras
Slaget om Arras var et alliert motangrep mot de angripende tyske styrkene under invasjonen av Frankrike i mai 1940. For å redde en britisk styrke som var omringet ved den franske byen Arras ble det beordret et motangrep. De britiske Matilda stridsvognene hadde først stor suksess og ble kun stoppet da general Rommel beordret bruk av 88 mm antiluftskyts som panservern.
Rhamphorhynchus
Rhamphorhynchus kan referere til:
Brøndby stadion
Brøndby Stadion er hjemmebanen til fotballklubben Brøndby IF. Den er referert som Vilfort Park blant Brøndby-tilhengere, oppkalt etter klubbens legende Kim Vilfort.
Brilleærfugl
Inndeling
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.
Cuba Cola
Oppskriften på Cuba Cola eies av Saturnus AB i Malmö, og fem svenske bryggerier produserer leskedrikken på lisens: Vasa Bryggeri, Heines Bryggeri, Guttsta Källa, Krönleins og Hammars Bryggeri.
Stellerand
Stellerand (Polysticta stelleri) er en kystbunden dykkende sjøfugl som tilhører andefamilien.
Med
Denne formen for navigering er nå for det meste avløst av radar, ekkolodd, fargelyssektorer fra fyr og fyrlykter og GPS.
Huang Feihong
Huang Feihong (tradisjonell kinesisk: 黃飛鴻; forenklet kinesisk: 黄飞鸿; jyutping: Wong4 Fei1 Hung4; hanyu pinyin: Huáng Fēihóng; født 9. juli 1847, Xiqiaoshan, Foshan, Guangdong, Qing-dynastiet, død 24. mai 1924, Guangzhou i Guangdong i Republikken Kina)), født Huáng Xixiáng (黃錫祥), stilnavn Dáyún (達雲), var en kinesisk kampsportutøver, tradisjonell lege, akupunkturist og revolusjonær som ble folkehelt i en tid da Kina under Qing-dynastiet og begynnelsen av Republikken Kina var sterkt svekket og presset fra fremmede land, og som siden har blitt framstilt i en rekke tv-serier og filmer. Huáng var en ekspert i hung gastilen innenfor nanquan-gongfu, og den mest berømte utøveren av denne stilen i nyere tid. Derfor har hans familiebakgrunn også blitt nøye studert.
Gjerløw
Det var i 2007 cirka 200 personer i Norge med etternavnet Gjerløw og ca. 20 med Gjerløv. I Danmark var det i 2007 cirka 180 personer med etternavnet Gjerløv og ca. 20 med navnet Gjerløw.
Baltijsk
Historie
Under tredveårskrigen ble byen og havna okkupert av Sverige, etter seieren over Polen-Litauen. Kong Gustav Adolf gikk i land der med sine forsterkninger i mai 1626. Etter våpenhvilen i Altmark (1629) beholdt svenskene Pillau, og begynte å oppgradere byens festningsverker. De bygget et stjernefort som ennå i dag er et av byens landemerker. Etter at byens borgere i 1635 betalte 10 000 daler i løsepenger, overdro de svenske styrkene byen til Brandenburg.
Demografi
Befolkningsutvikling: ! År || Folketall || Kilde
Benzamid
Benzamider
Et annet benzamid, Remoksiprid, ble tatt av markedet i 1993 på grunn av bivirkninger. Enkelte analgeter som salicylamid eller etenzamid har også benzamidstrukturer.
Purpurhodeand
Utbredelse
Streiffugler er observert i: Danmark, Frankrike, Grønland, Guadeloupe, Irland, Jamaica, Japan, Nederland, Nord-Marianene, Portugal, Russland, Saint-Pierre og Miquelon, Spania (Kanariøyene) og Storbritannia.
Oceanology
Oceanology (Okeanologiya) er et russisk fagtidsskrift grunnlagt i 1961 som dekker alle sider av de marine vitenskaper. Det publiserer original forskning innen alle havforskningens forskningsområder, både når det gjelder teoretiske studier og praktiske eksperimenter. Tidsskriftet dekker områder som fysikk, kjemi, biologi, geologi og teknisk oseanografi. Det bringer også anmeldelser av bøker og informasjon om konferanser, symposier, tokt og annet av interesse for det oseanografiske miljø.
Alan Kernaghan
Klubbkarriere
I desember 1997 gikk Kernaghans kontrakt med Manchester City ut, og like etter signerte han under på en permanent kontrakt med den skotske klubben St. Johnstone FC. På McDiarmid Park spilte han i fire sesonger og fikk med seg 60 seriekamper og fem scoringer. I august 2001 dro han videre på en fri overgang til Brechin City FC, men ble kun i klubben en måned før han dro videre til Clyde FC i september. Her var han i begynnelsen en fast førstelagsspiller, men tok omsider over rollen som spillende manager for klubben. Han fikk tilsammen 63 seriekamper før han gikk derfra i august 2004 til fordel for Livingston FC.
First Lord of the Treasury
Lorder av HM Treasury
Fra begynnelsen av 1600-tallet ble HM Treasury regelmessig betrodd til en kommisjon i stedet for til en enkel person og etter 1714 ble kontoret alltid styrt av en etat. Etatsmedlemmene ble kalt Lords Commissioners of the Treasury, og fikk nummer etter ansiennitet. Etter hvert ble First Lord of the Treasury sett på som den naturlige lederen av alle departementene og fra Robert Walpole og videre ble embedet synonymt med statsministerembedet, riktig nok uoffisielt. Uttrykket «Prime minister» (norsk: statsminister) ble faktisk brukt på en nedsettende måte. Første gang begrepet prime minister ble brukt offisielt var i en kongelig hjemmel i 1905.
IDEX Biometrics
Teknologi
Høsten 2012 skiftet IDEX markedsfokus. Frem til da hadde selskapet vektlagt bruk av teknologien i kort. Skiftet kom etter at Apple kjøpte IDEX' konkurrent AuthenTec. Dette oppkjøpet var et forvarsel om at fingeravtrykkleser ville bli bygd inn i mobiltelefoner, mente IDEX, noe som ble gjentatt da Apple introduserte sin iPhone med fingeravtrykkleser høsten 2013. Siden fulgte flere mobilprodusenter Apples eksempel og lanserte mobiltelefoner med fingeravtrykkløsninger.
Alea iacta est
Betydningen er i overført betydning at den endelige avgjørelse er truffet.
Kongsvingerbanen
Kongsvingerbanen er jernbanestrekningen som går mellom Lillestrøm og grensen ved Charlottenberg. På svensk side anslutter Värmlandsbanan til Laxå i Sverige.
Sturm und Drang
Perioden regnes vanligvis fra 1767 til 1785. Litterære verker innen denne perioden inneholder ofte mye ytre handling og sterke emosjoner, og verkene handlet ofte om enkeltmenneskers opprør og reaksjoner mot samfunnsmessige urettferdigheter.
Den mest kjente representanten for bevegelsen er den yngre Goethe og hans roman Die Leiden des jungen Werthers fra 1774.
Jakob Michael Reinhold Lenz
William av Tyr
William av Tyr eller Vilhelm av Tyr (født ca. 1130 i Jerusalem, død 29. september 1186 samme sted) var en middelaldersk kirkemann og krønikeskriver. Han var erkebiskop av Tyr i dagens Libanon.
Harlekinand
Hekking
Den hekker på Island, Grønland, Øst-Sibir og Canada og andre steder i Nord-Amerika. Den legger 5-6 egg. Rugetiden varer i 30-32 dager.
Libertas
Libertas betyr «frihet» på latin. Ordet brukes som navn og motto i flere sammenhenger, blant annet for:
St. Andrews Links
St. Andrews Links i den skotske byen St. Andrews regnes som golfsportens hjemsted. Det har vært spilt golf på stedet siden det 15. århundre. Idag er der seks offentlige golfbaner, inkludert The Old Course, som regnes blant de fineste, og unektelig mest berømte og tradisjonelle, baner i verden. Banene på St. Andrews eies av lokale myndigheter og drives av den veldedige organisasjonen St. Andres Links Trust. St. Andrews Links er hjem til Royal & Ancient Golf Club of St. Andrews (R&A), som er styringsorganet for golf i store deler av verden og en av de mest prestisjefylte golfklubbene.
Old Course
Banen er stengt på søndager for å la gresset hvile, og benyttes da som park for lokalbefolkningen. Spill på søndager er kun tillatt ved to anledninger:
Khanty-Mansia
Khanty-Mansia (russisk: Ханты́-Манси́йский автоно́мный о́круг – Khanty-Mansijskij avtonomnyj okrug) er et autonomt distrikt (okrug) og et føderasjonssubjekt i Russland. Khanty-Mansia er en betydelig oljeprodusent og har stor betydning for russisk økonomi.
Edward Randell
Randell er også med i det ukjente britiske bandet Chester.
Svartand
Jakt
I Norge kan svartand jaktes på i Østfold fylke i perioden 10. september til 23. desember. Dette gjelder til og med 2021.
Michael Hamburger
Liv og verk
Hamburger bodde i Middleton i Suffolk.
Abd-ul-Hamid II
Sultan Abdülhamit II ble 11. februar 1885 tildelt storkorset av St. Olavs Orden.
DF «Ammonia»
Fergene på Tinnsjøen har hatt følgende operatører:
Nijmegenmarsjen
Dagsetappene varierer fra 30 til 50 kilometer, med eller uten ti kilo pakning, avhengig av alder, kjønn, og om en går som sivil eller militær. Menn mellom 18 og 50 år i sivil klasse skal gå 50 km per dag. Menn mellom 18 og 50 år i militær klasse skal gå 40 km per dag, men med ti kilo pakning og i militær uniform.
Som et årlig arrangement, ble Nijmegen-marsjen første gang arrangert i 1909. Det var militære som var fremst for å få arrangert marsjen, men marsjen som sådan er ikke et militært arrangement. Fra 1915 ble marsjen arrangert i og rundt Nijmegen. Storbritannia, Tyskland og Norge var de første utenlandske nasjoner som var med på marsjen; i 1928. Marsjen var da som «prøvegren» i forbindelse med OL i Amsterdam.
Ukrainas geografi
Miljø
Miljøspørsmål: Utilstrekkelig tilgang på rent vann, luft- og vannforurensning, strålingsfare i nordøst etter Tsjernobylulykken i 1986.
Anne-Brit Krag
Anne-Brit Krag (født 14. april 1951) er en norsk bildekunstner.
Drapet på Birgitte Tengs
Ny etterforskning
Flere personer som var utelukket som gjerningsmenn gjennom de tidligere DNA-analysene, kom igjen i politiets søkelys.
Rettssakene
I herredsretten ble han dømt, i samsvar med tiltalen, til fengsel i 14 år og til å betale oppreisning med 100,000 kroner til avdødes foreldre. Lagmannsretten frifant ham i juni 1998 for straffekravet, men stadfestet herredsrettens dom for så vidt angikk oppreisningen. Ved den strafferettslige frifinnelsen hadde han sittet 495 dager varetektsfengslet. Han anket idømmelsen av oppreisning til Høyesterett, som i september 1999 med tre mot to stemmer stadfestet lagmannsrettens dom.
Nye DNA-spor
I 2017 ble tidligere utestet biologisk materiale, samt tidligere DNA-prøver, sendt til selskapet GMI i Innsbruck i Østerrike for DNA-analyse. I april 2019 gjorde politiet det kjent at analysen skal ha resultert i nye DNA-spor.
Dvergsnyltevepser
Fossile arter
På grunn av sin beskjedne kroppsstørrelse er dvergsnyltevepser velegnet til å bli bevart i rav, og det er funnet ganske mange fossile arter. Litt paradoksalt er denne familien som så lett blir oversett i den moderne faunaen blant de årevingefamiliene som har det beste fossilbelegget. Dvergsnylteveps i rav er kjent tilbake til 100 millioner år før nåtid, den er dermed også en av de eldste kjente vepsefamiliene.
Utdødde slekter
Disse slektene er bare kjent fra fossiler:
Mel Collins
Collins var en av de travleste saksonspillerne i rocken midt på 1970-tallet og deltok på titalls album mellom en periode på bare 3-4 år. I 1976 ble han forespurt av Andrew Latimer, en gammel venn og grunnlegger av bandet Camel til bli medlem av gruppen for så å spille inn albumet Breathless og bli med på en påfølgende turne. Collins forlot Camels faste medlemsgruppe i 1979, men var med som gjesteartist på de tre neste albumene I Can See Your House from Here fra 1979, Nude fra 1981 og Stationary Traveller fra 1984. Han spilte også med dem på deres konsertalbum Pressure Points dette året.
Karl Olivecrona
Knut Hans Karl Olivecrona (født 25. oktober 1897 i Norrbärke, død 5. februar 1980) var en svensk jurist og rettsfilosof. Han var sønn av Axel Olivecrona og grevinne Ebba Christina Mörner af Morlanda og bror til nevrokirurgen Herbert Olivecrona.
Fareskilt
Utforming
De fleste norske fareskilt er trekantede med rød kant og svarte symboler på hvit bunn. Norske fareskilt brukte til midlertidig skilting i forbindelse med vegarbeid har gul bunnfarge. På Svalbard finnes det et fareskilt for isbjørn, det har svart bunnfarge.
Mehmet V
Fødsel, oppvekst, tidlig liv
Han ble født i Topkapı-palasset i Istanbul (Konstantinopel). Som så mange andre av de potensielle tronarvinger var han henvist til et liv i palassets haremer, i hans tilfelle i 30 år. I ni av de årene var han isolert i ensomhet. I denne tiden studerte han poesi i gammel persisk stil og ble en høyt skattet dikter. På sin niårsdag ble han høytidelig omskåret i palassets eget omskjærelsesrom (Sünnet Odasi).
Sultan
Dette var den siste genuine proklamasjon av jihad av en kalif, ettersom kalifatet bestod til 1924. Proklamasjonen hadde ingen merkbar innflytelse på krigen, til tross for at mange muslimer bodde i osmanske territorier. Araberne gikk etter en tid tvert i mot inn i et samarbeid med britiske styrker under araberoppstanden i 1916.
MMX
Hvert MMn-register inneholder et 64-bit heltall. Dette gjør det mulig for prosessoren å behandle ét 64-bit heltall, to 32-bit heltall, fire 16-bit heltall eller åtte 8-bits heltall i en enkelt operasjon.
Barbitursyre
Barbitursyre eller malonylurea eller 4-hydroksyuracyl er en organisk forbindelse basert på et pyrimidin hetrosyklisk skjelett. Det er et luktfritt pulver løselig i varmt vann. Barbitursyre er hovedbestanddelen i en stor klasse av barbiturater som har sentralnervesystemdempende egenskaper selv om barbitursyre i seg selv ikke er farmakologisk aktiv. Forbindelsen ble oppdaget av den tyske kjemikeren Adolf von Baeyer i 1864 ved å kombinere urea og malonsyre i en kondensasjonsreaksjon. Malonsyre har siden blitt erstattet av dietylmalonat.
The Hollies
Hollies i Norge
The Hollies har en karriere i Norge som ikke er omtalt i internasjonal litteratur. Spesielt var de populære i Norge på 1960-tallet, og som det fremgår av singeldiskografien nedenfor, er det flere interessante norske plateutgivelser som var særegne for Skandinavia. «Just One Look» var deres første slager i Norge, fulgt av ytterligere 10 topp ti-liste-plasseringer i løpet av 1960-tallet. Den store norske hitboka mangler Look through any window men dette er korrekt på VG-lista på nett. . Deres høydepunkt i Norge var nok i 1966. Det året gikk «I Can't Let Go» til førsteplass på Arbeiderblad-lista og førsteplass på Ti i skuddet. Senere samme år tilbrakte «Very Last Day» 6 uker på Ti i skuddet. Dette var også året de ga en serie utsolgte konserter i de største norske byene. I Oslo spilte de to konserter i Folkets hus, og hadde Beatnicks og Public Enemies som oppvarmingsband på Tony Hicks' fødselsdag. Senere kulturminister Åse Kleveland var til stede. Hovedstadspressens konsertomtaler var overstrømmende. Terje Mosnes skrev i Dagbladet: «Årets pop-opplevelse i Norge». Under denne turnéen skrev de kjempehiten «Carrie Anne» i Stavanger. Dette var egentlig en hyllest til Marianne Faithfull, men navnet ble omskrevet. Norge er ett av de få land der «Jennifer Eccles» slo spesielt godt an. Den nådde førsteplass på Ti i skuddet, og tilbrakte 8 uker på listen.
Sigfrid Karg-Elert
Bakgrunn
Fra august 1901 til september 1902 var han pianolærer i Magdeburg. Det var her han endret sitt navn til Sigfrid Karg-Elert, ved å legge en variant av morens pikenavn til sitt etternavn, og stave fornavnet sitt på svensk manér.